VEGA præsenterer

**Soullegende skruer helt op for den sprøde 70**'**er lyd i Store VEGA**

*Han har arbejdet sammen med navne som Kool and the Gang, B.B. King og Bobby Womack. Den 3. oktober kan du opleve Lee Fields i Store VEGA.*

Soulmusikken strømmer gennem Lee Fields' krop. Det har den gjort lige siden den karismatiske sanger som teenager i 1960erne stod på de små scener i North Carolina og spillede for et par dollars.

Som 68-årig er den levende legende i sit livs form og har oplever karrieren blomstre i fuldt flor. Lydbilledet er fyldt med lækre elementer fra blues, soul og gospel, og med sine tro væbnere i det sprøde backingband The Expressions har Fields fået spillesteder og festivaler verden over til at gynge til de nostalgiske toner.

The Expressions består af medlemmer fra The Dap Kings, der er kendt for indspilningerne med Daptone Records med Sharon Jones, Amy Winehouse og Charles Bardley. Fields har udgivet en række album med de kompetente musikere, hvoraf det seneste er det anmelderoste *Special Night* fra 2016.

*"Lee Fields isn't really a throwback—he's always been singing, even when nobody was listening. There's both an agelessness and a versatility to his soulful inflections that makes his voice too nebulous to evoke anything specific enough that would scan as direct nostalgia,"* har Pitchfork skrevet om ham.

Lee Fields også kendt som Litte JB leverer et intenst og nærværende sceneshow, der tager dig med på en nostalgisk rejse tilbage 70´erne amerikanske soul-scene.

**Fakta om koncerten:**
Lee Fields (US)
Torsdag d. 3. oktober kl. 20.00
Store VEGA, Enghavevej 40, 1674 København V
Billetpris: 300 kr. + gebyr
Billetsalget starter i dag kl. 11.00 via vega.dk og Ticketmaster